Ամերիկահայ Վահագ Դինո Ավադիսյանը (Vahak Dino Awadisian) Կալիֆոռնիայից է: Մասնագիտացած է ֆինանսական ասպարեզում: ԱՄՆ-ում հիմնել է մի շարք ընկերություններ, որոնցից է, մասնավորապես, իր անունով գրանցված «Dino Awadisian» ընկերությունը: Վերջինս, ըստ Ավադիսյանի, մատուցում է ծառայություններ, որոնց շնորհիվ մշակվում են մասնավոր ներդրողների կողմից կառուցապատման խոշոր կոմերցիոն նախագծերը ֆինանսավորելու «ոչ ավանդական եւ այլընտրանքային» ձեւեր: Ընկերության թիրախային ուղղություններն են հանգստավայրերը, առեւտրի կենտրոնները, թեմատիկ պարկերը, հյուրանոցները, կենդանաբանական այգիները, թանգարանները, ընտանեկան հանգստի կենտրոնները եւ այլն: